CELEX: 62011TN0434
Language: sl
Date: 2011-08-03 00:00:00
Title: Zadeva T-434/11: Tožba, vložena 3. avgusta 2011 – Europäisch-Iranische Handelsbank proti Svetu

24.9.2011   
            
            
               SL
            
            
               Uradni list Evropske unije
            
            
               C 282/48
            
         Tožba, vložena 3. avgusta 2011 – Europäisch-Iranische Handelsbank proti Svetu
   (Zadeva T-434/11)
   2011/C 282/88
   Jezik postopka: angleščina
   
      Stranki
   
   
      Tožeča stranka: Europäisch-Iranische Handelsbank AG (Hamburg, Nemčija) (zastopniki: S. Gadhia in S. Ashley, Solicitors, H. Hohmann, odvetnik, D. Wyatt, Queen's Counsel, in R. Blakeley, Barrister)
   
      Tožena stranka: Svet Evropske unije
   
      Predlogi
   
   
               —
            
            
               Razglasitev ničnosti točke 1 Tabele B v Prilogi I k Sklepu Sveta 2011/299/SZVP (1), kolikor se nanaša na tožečo stranko;
            
         
               —
            
            
               razglasitev ničnosti točke 1 Tabele B v Prilogi I k Izvedbeni uredbi Sveta (EU) št. 503/2011 (2), kolikor se nanaša na tožečo stranko;
            
         
               —
            
            
               razglasitev, da se člen 20(1)(b) Sklepa Sveta 2010/413/SZVP (3) za tožečo stranko ne uporablja;
            
         
               —
            
            
               razglasitev, da se člen 16(2) Uredbe Sveta (EU) št. 961/2010 (4) za tožečo stranko ne uporablja; in
            
         
               —
            
            
               naložitev stroškov toženi stranki.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: tožena stranka naj bi kršila postopek, ker:
               
                           —
                        
                        
                           ni podala primerne, natančne in zadostne obrazložitve, in
                        
                     
                           —
                        
                        
                           ni spoštovala pravice do obrambe in pravice do učinkovitega sodnega varstva.
                        
                     
         
               2.
            
            
               Drugi tožbeni razlog: tožena stranka naj bi storila očitno napako pri presoji, ko je ugotavljala, ali so bila izpolnjena merila za imenovanje tožeče stranke v izpodbijanih ukrepih, ker so bile transakcije, na podlagi katerih je bila tožeča stranka očitno imenovana, bodisi dovoljene bodisi v skladu z odločitvami in smernicami pristojnega nacionalnega organa (nemške centralne banke).
            
         
               3.
            
            
               Tretji tožbeni razlog: tožena stranka naj bi kršila upravičena pričakovanja tožeče stranke, da za ravnanje, ki ga je odobril pristojni nacionalni organ, ne bo kaznovana z odreditvijo omejevalnih ukrepov. Podredno naj bila s kaznovanjem tožeče stranke v teh okoliščinah kršena načelo pravne varnosti in pravica tožeče stranke do dobrega upravljanja.
            
         
               4.
            
            
               Četrti tožbeni razlog: imenovanje tožeče stranke naj bi pomenilo kršitev njenih lastninskih pravic in/ali pravice do opravljanja dejavnosti ter naj bi bilo z njim očitno kršeno načelo sorazmernosti.
            
         
               5.
            
            
               Peti tožbeni razlog: če je pooblastilo, na podlagi katerega je domnevno ukrepala tožena stranka, zavezujoče, naj bi bilo nezakonito, ker je v nasprotju z načelom sorazmernosti.
            
         
      (1)  Sklep Sveta 2011/299/SZVP z dne 23. maja 2011 o spremembah Sklepa 2010/413/SZVP o omejevalnih ukrepih proti Iranu (UL L 136, str. 65).
   
      (2)  Izvedbena uredba Sveta (EU) št. 503/2011 z dne 23. maja 2011 o izvajanju Uredbe (EU) št. 961/2010 o omejevalnih ukrepih proti Iranu (UL L 136, str. 26).
   
      (3)  Sklep Sveta z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (UL L 195, str. 39).
   
      (4)  Uredba Sveta (EU) št. 961/2010 z dne 25. oktobra 2010 o omejevalnih ukrepih proti Iranu in razveljavitvi Uredbe (ES) št. 423/2007 (UL L 281, str. 1).